CELEX: 32016D1926
Language: sk
Date: 2016-11-03 00:00:00
Title: Vykonávacie rozhodnutie Komisie (EÚ) 2016/1926 z 3. novembra 2016 o schválení fotovoltickej strechy na nabíjanie akumulátora ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP )

4.11.2016   
            
            
               SK
            
            
               Úradný vestník Európskej únie
            
            
               L 297/18
            
         VYKONÁVACIE ROZHODNUTIE KOMISIE (EÚ) 2016/1926
   z 3. novembra 2016
   o schválení fotovoltickej strechy na nabíjanie akumulátora ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   so zreteľom na vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (2), a najmä na jeho článok 10 ods. 2,
   keďže:
   
               (1)
            
            
               Výrobca a2solar Advanced and Automotive Solar Systems GmbH (ďalej len „žiadateľ“) predložil 4. februára 2016 žiadosť na schválenie fotovoltickej strechy na nabíjanie akumulátora ako ekologickej inovácie, ktorá bola posúdená v súlade s článkom 12 nariadenia (ES) č. 443/2009, ustanoveniami vykonávacieho nariadenia (EÚ) č. 725/2011 a technickými usmerneniami k vypracovaniu žiadostí o schválenie inovačných technológií podľa nariadenia (ES) č. 443/2009 (3)
               
            
         
               (2)
            
            
               Z informácií uvedených v žiadosti preukázateľne vyplýva, že boli splnené podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011. Fotovoltická strecha na nabíjanie akumulátora navrhovaná žiadateľom by sa teda mala schváliť ako inovačná technológia.
            
         
               (3)
            
            
               Vykonávacím rozhodnutím 2014/806/EÚ (4) a vykonávacím rozhodnutím (EÚ) 2015/279 (5) Komisia schválila dve žiadosti týkajúce sa fotovoltických striech na nabíjanie akumulárora. Na základe skúseností získaných z posudzovania týchto žiadostí, ako aj terajšej žiadosti sa uspokojivo a presvedčivo preukázalo, že fotovoltická strecha na nabíjanie akumulátora spĺňa kritériá oprávnenosti uvedené v článku 12 nariadenia (ES) č. 443/2009 a vo vykonávacom nariadení (EÚ) č. 725/2011 a v porovnaní so štandardným vozidlom predstavuje zníženie emisií CO2 o minimálne 1 g CO2/km. Je teda vhodné vo všeobecnosti uznať – a v súlade s článkom 12 ods. 4 nariadenia (ES) č. 443/2009 potvrdiť – schopnosť tejto inovačnej technológie znížiť emisie CO2 a poskytnúť skúšobnú metódu pre certifikáciu úspor CO2.
            
         
               (4)
            
            
               Preto je vhodné poskytnúť výrobcom možnosť certifikovať úspory CO2 z fotovoltických striech na nabíjanie akumulátora, ktoré spĺňajú dané podmienky. Aby sa zaistilo, že na certifikáciu sa navrhnú len tie fotovolticke strechy, ktoré spĺňajú dané podmienky, výrobca by mal poskytnúť osvedčenie o overení, v ktorom nezávislý a certifikovaný orgán potvrdí súlad komponentu s podmienkami uvedenými v tomto rozhodnutí spolu so žiadosťou o certifikáciu, ktorá bola predložená orgánu pre typové schvaľovanie.
            
         
               (5)
            
            
               Ak orgán pre typové schvaľovanie zistí, že fotovoltická strecha na nabíjanie akumulátora nespĺňa podmienky na certifikáciu, žiadosť o certifikáciu úspor by sa mala zamietnuť.
            
         
               (6)
            
            
               Je vhodné schváliť skúšobnú metódu na stanovenie úspor CO2 z fotovoltických striech na nabíjanie akumulátora.
            
         
               (7)
            
            
               Na účely určenia úspor emisií CO2 z fotovoltickej strechy na nabíjanie akumulátora je potrebné definovať štandardné vozidlo, s ktorým by sa mala porovnať účinnosť vozidla vybaveného inovačnou technológiou, ako sa uvádza v článkoch 5 a 8 vykonávacieho nariadenia (EÚ) č. 725/2011. Komisia sa domnieva, že štandardným vozidlom by mal byť variant vozidla, ktorý je zhodný s vozidlom s ekologickou inováciou vo všetkých aspektoch s výnimkou fotovoltickej strechy a v relevantných prípadoch bez doplnkového akumulátora a iných zariadení, ktoré slúžia špecificky na premenu slnečnej energie na elektrickú energiu a jej uchovávanie.
            
         
               (8)
            
            
               V súlade s článkom 2 ods. 2 písm. b) vykonávacieho nariadenia (EÚ) č. 725/2011 sa má preukázať, že fotovoltická strecha na nabíjanie akumulátora je zásadná pre efektívnu prevádzku vozidla. To znamená, že energia vyrobená fotovoltickou strechou by sa napríklad nemala používať výhradne na zvýšenie pohodlia.
            
         
               (9)
            
            
               Na uľahčenie rozsiahlejšieho zavádzania fotovoltických striech na nabíjanie akumulátora do nových vozidiel by výrobca mal mať možnosť predložiť jednu žiadosť o certifikáciu, v ktorej požiada o certifikáciu úspor CO2 z viacerých systémov fotovoltických striech na nabíjanie akumulátora. Je však potrebné zabezpečiť, aby sa v prípade využitia tejto možnosti použil mechanizmus, ktorý podporuje zavádzanie len tých najúčinnejších systémov fotovoltickych striech.
            
         
               (10)
            
            
               Na účely určenia všeobecného kódu ekologickej inovácie, ktorý sa má používať v relevantnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES (6), by sa mal špecifikovať individuálny kód, ktorý sa má používať pre uvedenú inovačnú technológiu,
            
         PRIJALA TOTO ROZHODNUTIE:
   Článok 1
   Schválenie
   Fotovoltická strecha na nabíjanie akumulátora, opísaná v žiadosti výrobcu a2solar Advanced and Automotive Solar Systems GmbH, sa schvaľuje ako inovačná technológia v zmysle článku 12 nariadenia (ES) č. 443/2009.
   Článok 2
   Žiadosť o certifikáciu úspor CO2
   
   1.   Výrobca môže požiadať o certifikáciu úspor CO2 zo systému fotovoltickej strechy na nabíjanie akumulátora určeného na použitie vo vozidlách kategórie M1 s konvenčným spaľovacím motorom, ktorý pozostáva zo všetkých týchto komponentov:
   
               a)
            
            
               fotovoltická strecha;
            
         
               b)
            
            
               zariadenie potrebné na premenu slnečnej energie na elektrickú energiu a jej uchovávanie;
            
         
               c)
            
            
               vyhradená úložná kapacita.
            
         2.   Celková hmotnosť týchto komponentov musí byť overená a potvrdená osvedčením od nezávislého a certifikovaného orgánu.
   Článok 3
   Certifikácia úspor CO2
   
   1.   Zníženie emisií CO2 z používania systémov fotovoltickej strechy na nabíjanie akumulátora podľa článku 2 ods. 1 sa určuje metódou uvedenou v prílohe.
   2.   Ak výrobca žiada pre jednu verziu vozidla o certifikáciu úspor CO2 z viac ako jedného systému fotovoltickej strechy na nabíjanie akumulátora, orgán pre typové schvaľovanie určí, ktorá z testovaných striech prináša najmenšie úspory CO2 a zaznamená najnižšiu hodnotu v príslušnej dokumentácii typového schválenia. Táto hodnota sa uvedie v osvedčení o zhode v súlade s článkom 11 ods. 2 vykonávacieho nariadenia (EÚ) č. 725/2011.
   Článok 4
   Kód ekologickej inovácie
   Kód ekologickej inovácie č. 21 sa uvedie v dokumentácii typového schvaľovania, v ktorej sa v súlade s článkom 11 ods. 1 vykonávacieho nariadenia (EÚ) č. 725/2011 odkazuje na toto rozhodnutie.
   Článok 5
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 3. novembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 1.
   
      (2)  Ú. v. EÚ L 194, 26.7.2011, s. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Vykonávacie rozhodnutie Komisie 2014/806/EÚ z 18. novembra 2014 o schválení solárnej strechy na nabíjanie akumulátora Webasto ako inovačnej technológie na znižovanie emisií CO 2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 332, 19.11.2014, s. 34).
   
      (5)  Vykonávacie rozhodnutie Komisie (EÚ) 2015/279 z 19. februára 2015 o schválení solárnej strechy na nabíjanie akumulátora Asola ako inovačnej technológie na znižovanie emisií CO 2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 47, 20.2.2015, s. 26).
   
      (6)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      
         METÓDA STANOVOVANIA ÚSPOR CO2 Z FOTOVOLTICKÝCH STRIECH NA NABÍJANIE AKUMULÁTORA
      
      1.   ÚVOD
      Na stanovenie zníženia emisií CO2, ktoré možno pripísať používaniu fotovoltickej strechy na nabíjanie akumulátora vo vozidlách kategórie M1, je potrebné špecifikovať:
      
                  1.
               
               
                  skúšobné podmienky;
               
            
                  2.
               
               
                  skúšobné zariadenie;
               
            
                  3.
               
               
                  stanovenie špičkového výstupného výkonu;
               
            
                  4.
               
               
                  výpočet úspor CO2;
               
            
                  5.
               
               
                  výpočet štatistickej chybovosti úspor CO2.
               
            2.   SYMBOLY, PARAMETRE A JEDNOTKY
      
         Symboly využívajúce latinku
      
      
                  
                     
               
               
                  –
               
               
                  Úspory emisií CO2 [g CO2/km]
               
            
                  CO2
                  
               
               
                  –
               
               
                  Oxid uhličitý
               
            
                  CF
               
               
                  –
               
               
                  Konverzný faktor (l/100 km) – (g CO2/km) [gCO2/l] podľa definície v tabuľke 3
                  
               
            
                  M
               
               
                  –
               
               
                  Priemerný počet najazdených kilometrov za rok [km/rok] podľa definície v tabuľke 4
                  
               
            
                  
                     
               
               
                  –
               
               
                  Nameraný priemerný špičkový výstupný výkon solárnej fotovoltickej strechy [W]
               
            
                  n
               
               
                  –
               
               
                  Počet meraní priemerného špičkového výstupného výkonu solárnej fotovoltickej strechy (minimálne 5)
               
            
                  SCC
               
               
                  –
               
               
                  Solárny korekčný koeficient [-] podľa definície v tabuľke 1
               
            
                  
                     
               
               
                  –
               
               
                  Štatistická chybovosť celkových úspor CO2 [g CO2/km]
               
            
                  SIR
                  
               
               
                  –
               
               
                  Ročné priemerné slnečné žiarenie v Európe [W/m2]: 120 W/m2
                  
               
            
                  SIR_STC
                  
               
               
                  –
               
               
                  Celkové slnečné žiarenie za štandardných skúšobných podmienok [W/m2]: 1 000 W/m2
                  
               
            
                  
                     
               
               
                  –
               
               
                  Štandardná odchýlka aritmetického priemeru špičkového výstupného výkonu solárnej fotovoltickej strechy [W]
               
            
                  UFIR
                  
               
               
                  –
               
               
                  Činiteľ využitia (efekt zatienenia): 0,51
               
            
                  VPe
                  
               
               
                  –
               
               
                  Spotreba skutočnej energie [l/kWh] podľa definície v tabuľke 2
                  
               
            
                  
                     
               
               
                  –
               
               
                  Citlivosť vypočítaných úspor CO2 vo vzťahu k priemernému špičkovému výstupnému výkonu solárnej fotovoltickej strechy
               
            
         Symboly využívajúce znaky gréckeho písma
      
      
                  ΔCO2m
                  
               
               
                  –
               
               
                  Korekčný koeficient CO2 v dôsledku prídavnej hmotnosti solárneho systému [g CO2/km] podľa definície v tabuľke 5
                  
               
            
                  Δm
               
               
                  –
               
               
                  Prídavná hmotnosť spôsobená inštaláciou solárneho systému [kg]
               
            
                  ηA
                  
               
               
                  –
               
               
                  Účinnosť alternátora [%]: 67 %
               
            
                  ηSS
                  
               
               
                  –
               
               
                  Účinnosť solárneho systému [%]:76 %
               
            
                  Φ
               
               
                  –
               
               
                  Pozdĺžny sklon solárneho panela [°]
               
            
         Dolné indexy
      
      Index (i) sa vzťahuje na meranie špičkového výstupného výkonu fotovoltickej strechy
      3.   MERANIA A STANOVENIE ÚSPOR ENERGIE
      Priemerný špičkový výstupný výkon  fotovoltickej strechy sa stanoví experimentálne pre každý variant vozidla. Úvodná stabilizácia skúšaného zariadenia sa musí vykonať v súlade s metódou uvedenou v medzinárodnej norme IEC 61215:-2 [2016] (1). Merania špičkového výstupného výkonu sa musí vykonať za štandardných skúšobných podmienok definovaných v medzinárodnej norme IEC/TS 61836: 2007 (2).
      Musí sa použiť demontovaná celá fotovoltická strecha. Štyri rohové body panelu sa musia dotýkať roviny merania.
      Merania špičkového výstupného výkonu sa musia vykonať aspoň päťkrát a musí sa vypočítať aritmetický priemer ().
      4.   VÝPOČET ÚSPOR CO2
      
      Úspory emisií CO2 z fotovoltickej strechy sa vypočítajú pomocou vzorca 1 (3).
      
         Vzorec 1
      
      
         
      kde:
      
                  
                     
               
               
                  :
               
               
                  Úspory CO2 [g CO2/km]
               
            
                  SIR
                  
               
               
                  :
               
               
                  Ročné priemerné slnečné žiarenie v Európe [W/m2]: 120 W/m2
                  
               
            
                  UFIR
                  
               
               
                  :
               
               
                  Činiteľ využitia (efekt zatienenia) [-]: 0,51
               
            
                  ηSS
                  
               
               
                  :
               
               
                  Účinnosť fotovoltického systému [%]: 76 %
               
            
                  
                     
               
               
                  :
               
               
                  Nameraný priemerný špičkový výstupný výkon fotovoltickej strechy [W]
               
            
                  SIR_STC
                  
               
               
                  :
               
               
                  Celkové slnečné žiarenie za štandardných skúšobných podmienok (STC) [W/m2]: 1 000 W/m2
                  
               
            
                  SCC
               
               
                  :
               
               
                  Solárny korekčný koeficient [-] podľa definície v tabuľke 1 Celkovú dostupnú úložnú kapacitu systému akumulátora alebo hodnotu SCC poskytne výrobca vozidla.
                  
                     Tabuľka 1
                  
                  
                     Solárny korekčný koeficient
                  
                  
                              Celková dostupná kapacita systému akumulátora (12 V) alebo priemerný špičkový výstupný výkon fotovoltickej strechy [Ah/W] (4)
                              
                           
                           
                              0,10
                           
                           
                              0,20
                           
                           
                              0,30
                           
                           
                              0,40
                           
                           
                              0,50
                           
                           
                              0,60
                           
                           
                              > 0,666
                           
                        
                              Solárny korekčný koeficient (SCC)
                           
                           
                              0,481
                           
                           
                              0,656
                           
                           
                              0,784
                           
                           
                              0,873
                           
                           
                              0,934
                           
                           
                              0,977
                           
                           
                              1
                           
                        
            
                  VPe
                  
               
               
                  :
               
               
                  Spotreba skutočnej energie [l/kWh] podľa definície v tabuľke 2
                  
                     Tabuľka 2
                  
                  
                     Spotreba skutočnej energie
                  
                  
                              Druh motora
                           
                           
                              Spotreba skutočnej energie (VPe)
                              [l/kwh]
                           
                        
                              Benzín
                           
                           
                              0,264
                           
                        
                              Benzínový s turbodúchadlom
                           
                           
                              0,280
                           
                        
                              Nafta
                           
                           
                              0,220
                           
                        
            
                  ηA
                  
               
               
                  :
               
               
                  Účinnosť alternátora [%]: 67 %
               
            
                  CF
               
               
                  :
               
               
                  Konverzný faktor (l/100 km) – (g CO2/km) [gCO2/l] podľa definície v tabuľke 3
                  
                     Tabuľka 3
                  
                  
                     Koeficient prepočtu paliva
                  
                  
                              Druh paliva
                           
                           
                              Konverzný faktor (l/100 km) – (g CO2/km) (CF)
                              [gCO2/l]
                           
                        
                              Benzín
                           
                           
                              2 330 
                           
                        
                              Nafta
                           
                           
                              2 640 
                           
                        
            
                  M
               
               
                  :
               
               
                  Priemerný počet najazdených kilometrov za rok [km/rok] podľa definície v tabuľke 4
                  
                     Tabuľka 4
                  
                  
                     Priemerný počet najazdených kilometrov za rok v prípade vozidiel kategórie M1
                  
                  
                              Druh paliva
                           
                           
                              Priemerný počet najazdených kilometrov za rok (M) [km/rok]
                           
                        
                              Benzín
                           
                           
                              12 700 
                           
                        
                              Nafta
                           
                           
                              17 000 
                           
                        
            
                  Φ
               
               
                  :
               
               
                  Pozdĺžny sklon solárneho panela [°]. Túto hodnotu poskytne výrobca vozidla
               
            
                  ΔCO2m
                  
               
               
                  :
               
               
                  Korekčný koeficient CO2 v dôsledku prídavnej hmotnosti solárnej strechy a v relevantných prípadoch prídavného akumulátora a iných zariadení, ktoré slúžia špecificky na premenu slnečnej energie na elektrickú energiu a jej uchovávanie [g CO2/km] podľa definície v tabuľke 5.
                  
                     Tabuľka 5
                  
                  
                     Korekčný koeficient CO2 v dôsledku prídavnej hmotnosti
                  
                  
                              Druh paliva
                           
                           
                              Korekčný koeficient CO2 v dôsledku prídavnej hmotnosti (ΔCO2m)
                              [g CO2/km]
                           
                        
                              Benzín
                           
                           
                              0,0277 · Δm
                           
                        
                              Nafta
                           
                           
                              0,0383 · Δm
                           
                        
            V tabuľke 5 je Δm prídavná hmotnosť v dôsledku inštalácie fotovoltického systému, ktorý pozostáva z fotovoltickej strechy a v relevantných prípadoch doplnkového akumulátora a iných zariadení, ktoré slúžia špecificky na premenu slnečnej energie na elektrickú energiu a jej uchovávanie
      Δm je konkrétne kladný rozdiel medzi hmotnosťou fotovoltického systému a hmotnosťou štandardnej strechy z ocele. Hmotnosť štandardnej strechy z ocele je 12 kg. Ak je hmotnosť solárneho systému menej ako 12 kg, nie je nutné vykonať korekciu v dôsledku zmeny hmotnosti.
      5.   VÝPOČET ŠTATISTICKEJ CHYBY
      Štandardná odchýlka aritmetického priemeru špičkového výstupného výkonu sa vypočíta pomocou vzorca 2.
      
         Vzorec 2
      
      
         
      kde:
      
                  
                     
               
               
                  :
               
               
                  Štandardná odchýlka aritmetického priemeru špičkového výstupného výkonu [W],
               
            
                  
                     
               
               
                  :
               
               
                  Nameraná hodnota špičkového výstupného výkonu [W]
               
            
                  
                     
               
               
                  :
               
               
                  Aritmetický priemer špičkového výstupného výkonu [W]
               
            
                  n
               
               
                  :
               
               
                  Počet meraní špičkového výstupného výkonu (minimálne 5).
               
            Štandardná odchýlka aritmetického priemeru špičkového výstupného výkonu fotovoltickej strechy vedie k štatistickej chybe v úsporách CO2
         . Uvedená hodnota sa vypočíta pomocou vzorca 3.
      
         Vzorec 3
      
      
         
      6.   ŠTATISTICKÝ VÝZNAM
      Pre každý typ, variant a verziu vozidla vybaveného fotovoltickou strechou na nabíjanie akumulátora sa musí preukázať, že dochádza k štaticticky významnému prekročeniu minimálnej prahovej hodnoty 1 gCO2/km v zmysle článku 9 ods. 1 vykonávacieho nariadenia (EÚ) č. 725/2011. Je teda potrebné použiť vzorec 4.
      
         Vzorec 4
      
      
         
      kde:
      
                  MT
               
               
                  :
               
               
                  Minimálna prahová hodnota [gCO2/km] je 1 gCO2/km
               
            
                  
                     
               
               
                  :
               
               
                  Štatistická chybovosť celkových úspor CO2 [g CO2/km]
               
            V prípade, že úspory emisií CO2 vypočítané na pomocou vzorca 4 sú nižšie ako prahová hodnota uvedená v článku 9 ods. 1 vykonávacieho nariadenia (EÚ) č. 725/2011, uplatňuje sa článok 11 ods. 2 druhý pododsek uvedeného nariadenia.
      
         (1)  Medzinárodná elektrotechnická komisia (IEC), Norma IEC 61215-2:2016 pre „pozemné fotovoltické (FV) moduly – posúdenie návrhu a typové schválenie“
      
         (2)  Medzinárodná elektrotechnická komisia (IEC), Norma IEC 61836 – 2007 pre „systémy solárnej fotovoltickej energie – podmienky, definície a symboly“
      
         (3)  Technické usmernenia k vypracovaniu žiadostí o schválenie inovačných technológií podľa nariadenia (ES) č. 443/2009 a nariadenia (EÚ) č. 510/2011.https://circabc.europa.eu/sd/a/bbf05038-a907-4298-83ee-3d6cce3b4231/Technical%20Guidelines%20October%202015.pdf
      
         (4)  Celková úložná kapacita akumulátora zahŕňa priemernú využiteľnú úložnú kapacitu štartovacieho akumulátora 10 Ah (12 V). Všetky hodnoty sa vzťahujú na priemerné ročné slnečné žiarenie 120 W/m2, podiel zatienenia 0,49 a priemerný čas jazdy vozidla 1 hodina denne pri potrebe elektrickej energie 750 W.